《后醉中放歌五章 其一》
明代·胡应麟

君不见陈孟公，席间壮气嘘长虹。君不见孔文举，座上宾朋剧虹雨。

金罍玉尊酒满堂，跋扈飞扬恣豪举。才疏志大差足惜，投辖楗关政堪语。

人生倏忽同蜉蝣，夜长昼短秉烛游。千秋饮者传异代，汉魏王侯竟谁在。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。